cyanic-selkie/wikianc huggingface dataset:
Liverpool FC – sezona 2019/2020.
Engleska Premier liga (Premier League)
Zbog pandemije koronavirusa, Premijer liga Engleska je prekinuta do 17. juna 2020. U nastavku sezone utakmice su se odigravale bez navijača, prateći preporuke zdravstvenih organizacija.
Grupna faza
Međusobne utakmice grupe E
Knock-out faza
1/8 finala
Troškovi i zarade
Izvor podataka: Transfermarkt
NGC 3108
NGC 3108 (također poznat kao ESO 435-32, MCG -5-24-19 i PGC 29076) je spiralna galaksija koja je udaljena oko 123 miliona sg od Zemlje i nalazi se u sazviježđu Zračna pumpa. Najveći prečnik je 2,50 (89 hiljada sg) a najmanji 1,8 uglovnih minuta (64 hiljade sg). Prvo otkriće je napravio John Frederick William Herschel 28. januara 1835. godine.
Liverpool FC – sezona 2015/2016.
2015-16 sezona fudbalskog kluba Liverpool FC je ukupno 124. sezona ovog kluba u fudbalskoj Premier ligi Engleske, a 53. zaredom u najboljem nogometnom prvenstvu Engleske. Kraj prethodne sezone, obilježio je loš plasman Liverpoola FC u engleskoj Premier ligi, koji je završio sezonu na 6. mjestu te neuspjeh u evropskim nogometnim takmičenjima UEFA Liga prvaka i Liga Europa. Liverpool FC je nakon 5 godina izbivanja igrao u Ligi prvaka, ali nije uspio proći grupnu fazu, osvojivši 3. mjesto koje je vodilo dalje u nižerangirano takmičenje UEFA Europa ligu u kojoj je zaustavljen već u 1/16 finala. U domaćim fudbalskim kupovima Liverpool FC je stigao do 1/2 finala Liga kupa gdje je poražen od Chelsea FC, dok je u polufinalu FA kupa od Liverpoola bio bolji birmingemski klub Aston Villa FC. Iako je vodio ekipu Liverpoola početkom sezone 2015/16., zbog lošijih rezultata i zbog nemogućnosti da riješi konstantne probleme s nekonsistentnom formom tima, Brendan Rodgers je dobio otkaz početkom oktobra 2015. godine. Na njegovo mjesto, nakon kraćih razgovora i prihvatanja uslova rada, doveden je njemački stručnjak Jürgen Klopp, za kojega su vlasnici kluba rekli da je menadžer na duže staze i da žele s njim ostvariti velike ciljeve.
Izgled opreme
Opremu (dresovi, šorcevi, čarape) fudbalskom klubu Liverpool FC dostavlja kompanija New Balance. Za domaće dresove, odabrani su crveni dresovi sa kockasto-kvadarskim elementima, tankim linijama na završecima rukava i sokni te ovalnim žutim linijama oko vrata i ostalim detaljima: šivani stari logotip - ptica Liverbird i inicijali kluba L.F.C. u bijeloj boji te logotipom sponzora (New Balance i Standard Chartered) u bijeloj boji. Gostujuća oprema: bijeli dresovi i šorcevi sa crvenim logotipom i inicijalima kluba, crvenim okovratnikom i paralelnim crvenim linijama na krajevima rukava. Treća oprema: svijetlocrni dres sa svijetlosivim prugama, svijetlocrni šorc i čarape sa crvenim linijama, na kojima su grb i inicijali klupa izvedeni bijelom bojom.
UEFA Europa liga
Međusobne utakmice grupe B
Troškovi i zarade
Izvor podataka: Transfermarkt
Lisa Cuddy
Dr. Lisa Cuddy fiktivni je lik iz FOX-ove medicinske serije Dr. House, a glumi je Lisa Edelstein. Direktorica je bolnice Princeton-Plainsboro u New Jerseyu.
Fabula
Cuddy ima 45 godina, Židovkinja je i ima majku i sestru; otac joj je umro. Počela je sanjati o tome da postane liječnica kad joj je bilo 12 godina, završila je medicinski fakultet s 25 godina kao druga najbolja u klasi, a u 32. godini postala prva žena dekan medicine i drugi najmlađi dekan medicine ikad. Pohađala je Univerzitet Michigan, gdje se prvi put srela s Gregoryjem Houseom, njenim budućim zaposlenikom, s kojim je imala avanturu za jednu noć. Godinama kasnije, kad je House doživio infarkciju desnog bedrenog mišića (prije početka serije), liječila ga je upravo Cuddy u bolnici Princeton-Plainsboro. Pod Cuddycinom brigom i naredbom Houseove tadašnje djevojke Stacy, koja je bila njegov medicinski opunomoćenik, mrtvi mišić odstranjen je iz Houseove noge, protivno njegovoj izričitoj želji, nakon što je bio stavljen u vještačku komu. Taj zahvat spasio je Houseov život, ali mu je ostavio doživotnu hendikepiranost i hroničnu bol.
Nakon što je zaposlila Housea kao šefa Dijagnostičkog odjela, Cuddy je počela ostavljati postrani 50.000 $ iz bolničkog proračuna za potencijalne pravne troškove. Kad je tokom 1. sezone novi predsjednik Upravnog odbora bolnice Edward Vogler pokušao otpustiti Housea jer se odbijao povinovati njegovim zahtjevima, Cuddy je uvjerila članove Odbora da spase Housea i umjesto njega uklone Voglera, izgubivši time 100 miliona $ koje je Vogler donirao bolnici. Tokom 2. sezone otkriva se da Cuddy pokušava zatrudnjeti. House pristaje na to da joj dvaput dnevno daje injekcije koje su joj potrebne za in vitro oplodnju i da šuti o tome. Tokom 3. sezone Cuddy priznaje šefu Onkološkog odjela i Houseovom najboljem (i jedinom) prijatelju Jamesu Wilsonu da je triput pokušavala zatrudnjeti i da je jedan pokušaj završio abortusom. Bila je uvrijeđena kad joj je House, koji je tada prolazio kroz odvikavanje od Vicodina, rekao da je dobra stvar to što nije uspjela postati majka jer bi bila užasna u tome. Kad Houseovu karijeru ugrozi detektiv Michael Tritter, Cuddy počini krivokletstvo na sudu (falsificiranjem dokumenata i laganjem) kako bi sakrila Houseove pogreške.
Kad se House počne uplitati u njen ljubavni život, zasmetavši joj više puta tokom jednog njenog sastanka naslijepo, Cuddy se zapita da li se House zanima za nju. Kad Wilson odvede Cuddy u pozorište, a kasnije i na umjetničku izložbu, House intervenira, pokušavajući spriječiti da Cuddy postane Wilsonova četvrta žena. Tokom 5. sezone Cuddy otkriva da planira usvojiti bebu, međutim, bude shrvana kad prava majka bebe, kojoj je Cuddy već dala ime Joy, odluči zadržati dijete. House je tješi i tom prilikom dolazi do njihovog poljupca. Cuddy izjavljuje da ne želi vezu s Houseom, ali ostane dirnuta kad on sredi da se njen stari radni sto s medicinskog fakulteta prenese iz skladišta u njen ured tokom njegovog renoviranja. U epizodi Joy to the World (5x11) Cuddy postaje udomitelj i potencijalni usvajatelj bebe kojoj je dala ime Rachel. U početku se mučila s roditeljstvom, otkrivši Wilsonu da ne osjeća ništa prema Rachel, ali se uskoro nakon toga počela emotivno povezivati s njom. U epizodi Under My Skin (5x23) Cuddy pomaže Houseu da se "očisti" od Vicodina i njih dvoje spavaju zajedno. U idućoj epizodi, tj. finalu 5. sezone (Both Sides Now), otkriva se da je to bila Houseova halucinacija; u stvarnosti, House je proveo večer sam, pateći od psihičkih problema uzrokovanih Vicodinom i emocionalnom traumom.
Tokom 6. sezone Cuddy je u vezi s Lucasom Douglasom, privatnim istražiteljem koga je House unajmio na početku 5. sezone da špijunira njegov tim i Wilsona, a zauzeta je i brigom oko Rachel. Također se brine i za Housea nakon što on prođe proces odvikavanja od Vicodina. Ipak, ona shvaća da je zbog upravljanja bolnicom život prilično stresan, kao i zbog dodatnih stvari u njenom životu te zbog toga što House i dalje ima osjećaje prema njoj. Na kraju je pokušala zamoliti Housea da budu samo prijatelji, ali on to odbija, rekavši da je to posljednja stvar koju želi. U finalu 6. sezone (Help Me) House joj poklanja jednu staru medicinsku knjigu koju je napisao njen pradjed, što je potakne da mu prizna da su se ona i Lucas zaručili prethodne večeri. Međutim, na kraju epizode Cuddy odlazi do Houseovog stana i govori mu da je prekinula s Lucasom, a zatim izjavljuje Houseu svoju ljubav. Zatim se njih dvoje nježno poljube i uhvate ruku jedno drugom u iznenađujuće romantičnoj gesti.
Kad je počela raditi u bolnici, Cuddy je slagala o svojim godinama, rekavši da je 2 godine starija, jer je mislila da će žena koja je u ranim 30-im steći više poštovanja od žene u kasnim 20-im.
Karakterizacija
Lik Cuddy kreirao je izvršni filmski producent Bryan Singer, koji je uživao u glumi Lise Edelstein u seriji Zapadno krilo (u njoj je glumila skupu kol-gerlu koja poslije završi pravni fakultet) i poslao joj je kopiju scenarija za pilot-epizodu. Edelsteinovu je privukao "pametni scenaristički rad" i dobila je ulogu. Lily Burana iz Salon.com opisala je Cuddy kao "veoma čvrstu", tj. kao ženu koja se "šeta hodnicima fiktivne bolnice Princeton-Plainsboro u bluzama s velikim izrezom i uskim suknjama, donoseći židovkasti glamur u udarni termin". Upitana o tome da li je Cuddycina tipična uska odjeća prikladna za njen položaj i funkciju, Edelstein je rekla: "Nije joj briga šta ljudi govore (...) Ona je TV-lik, a ja sam glumica koja glumi direktoricu bolnice i ne želim biti u staromodnoj odjeći. Želim biti vruća direktorica bolnice." Nina Hämmerling Smith iz TV Guidea naziva Cuddy likom koji je potpuno suprotan Houseu i koji "ne obraća pažnju na (njegove) besmislice i zna kako ga držati u šahu - više ili manje". Tom Shales iz The Washington Posta smatra da je Cuddy Houseov "zanovijetajući mučitelj", čija je uloga "da učini Housea jadnim". Govoreći o Cuddycinoj karakterizaciji u pogledu njenog odnosa s Houseom, Edelstein je izjavila: "Mislim da ona puno voli Housea i da posredno živi kroz njega jer je vrlo pametna žena koja je bila jako uspješna kao doktor i ima sjajan posao i divan položaj, ali, također, i sve manje i manje veze sa stvarnom medicinskom praksom kako godine prolaze. Dakle, mislim da je uzbuđena onim što House čini i kako on to čini, a istovremeno i duboko frustrirana njime." Garrett Lerner, jedan od koegzekutivnih producenata, pohvalio je mnogostranost Lise Edelstein u ulozi kad je upitan da sažeto opiše Cuddy, izjavivši: "Lisa Edelstein može učiniti apsolutno bilo šta, fantastična je. Znate, može se suprotstaviti Houseu, vratiti mu milo za drago. Može biti nježna, može biti povrijeđena, može biti jaka... Mislim da je ona vjerovatno omiljeni lik većine ljudi s kojima sam razgovarao. To je snažna uloga."
Razvoj
mini|desno|250px|Lisa Edelstein tokom štrajka scenarista 2007-2008. koji je zaustavio razvoj odnosa između Housea i Cuddy. Tokom 1. polovine 4. sezone Cuddy je imala manje prostora u seriji jer je tada fokus bio na kandidatima za Houseov novi tim. Edelstein je tada otkrila da će se serija vratiti "u normalu" nakon 9. epizode. Međutim, produkcija je obustavljena zbog štrajka scenarista 2007-2008, koji je odgodio ostatak sezone. Edelstein je komentirala: "Cuddy neće spavati s Houseom ukoliko ne vratimo scenariste. Zato sam se pridružila protestu." Kao rezultat štrajka priče koje su vezane za Cuddy morale su biti prebačene u 5. sezonu, jer je 4. sezona imala manji broj epizoda (samo 16).
Kad je Edelstein čula da će morati izvesti striptiz u epizodi House's Head (4x15), pozvala je glumicu Sheilu Kelley, koja je supruga Richarda Schiffa (s kojim je Edelstein prethodno glumila u Zapadnom krilu i Relativnosti). Kelley je davno prije toga radila na filmu o striptizetama i Edelstein ju je pitala za savjet u vezi s koreografijom striptiza. O samoj epizodi Edelstein je komentirala: "Veoma je zanimljivo šta se događa u prvoj polovini epizode u vezi sa saznanjem o tome kako House vidi ljude i posmatranjem svijeta u potpunosti iz njegove perspektive." Prije no što je počelo snimanje te scene, Edelstein je pokazala ples Hughu Laurieju, koji je, po njenim riječima, pružio "nevjerovatnu podršku, poput glavne navijačice". Također je rekla da se, nakon što je snimanje scene bilo završeno, "osjećala divno i da je to na kraju ispalo jedno divno iskustvo".
Cuddycina želja za djetetom bila je paralelna s ličnim životom Lise Edelstein, koja je objasnila: "Kad je serija počela, rekla sam producentima da ću u nekom trenutku u seriji, ako bude uspješna, zatrudnjeti ovako ili onako. Stoga su oni ubacili taj element u Cuddycinu priču kako bi meni kao ženi bilo moguće doživjeti to iskustvo." Kad je u 5. sezoni Cuddy postala majka djevojčici Rachel, izvršna producentica Katie Jacobs dotakla se Cuddycine potrebe da pronađe ravnotežu između njenog ličnog i profesionalnog života, kao i utjecaja koje to majčinstvo može imati na njen odnos sa Houseom: "Napetost i hemija još su tu. Nijedno od njih ne priznaje aktivno da želi vezu, ali su privučeni jedno drugome. Ništa od koketnosti neće nestati. Ulozi su veliki za oboje. Privlačnost je još uvijek tu. Apsolutno ćemo nastaviti s time. To je stvarno i opipljivo. I to je ono što njih dvoje jesu."
Cuddy je imala težak odnos sa svojom majkom (koju tumači Candice Bergen) nakon očeve smrti. Iako su srdačne jedna prema drugoj, sklone su skrivanju stvari jedna od druge, npr., Cuddy se dugo pribojavala da se House upozna s njenom majkom, a majka je, s druge strane, tajila od nje aferu koja je trajala proteklih 5 godina.
"Huddy"
Odnos između Housea i Cuddy poznat je pod kovanicom "Huddy". Kako to definira Peter Johnson iz USA Todaya, Cuddy sa Houseom ima odnos "mačke i miša". Edelstein je to opisala kao "zaista kompliciran odnos odraslih ljudi", objašnjavajući: "Oni su ljudi koji imaju veoma ispunjene živote i mnogo odgovornosti koje su možda u sukobu s osjećajima koje imaju jedno prema drugome." Edelstein "bi voljela da se njih dvoje upuste u (romantičnu) vezu jer bi to moglo biti komplicirano poput ostatka njihovog odnosa" , međutim, nije sigurna kako bi to utjecalo na dinamiku serije. Na kraju 3. sezone Jacobs je rekla: "Ne mogu zamisliti njih dvoje kao trajni par. Ali oni su bliski; mnogo su toga zajedno prošli. Hoće li biti trenutka slabosti u kojem bi oni mogli malo ispitati svoju 'hemiju'? Možda." Kad su je na kraju 4. sezone upitali da li će House i Cuddy ikad konzumirati svoj odnos na ekranu, Jacobs je odgovorila: "Između njih postoje iskre i hemija i nipošto ne želim da to nestane jer je to suština njihovog odnosa... Nikad to nećemo ignorirati jer, kao što sam rekla, to je upravo njihova suština. Ona mu ne bi stalno opraštala da on nije toliko briljantan u njenim očima; očito ima slabu tačku kad je on u pitanju. A i House za nju. Nastavit ćete to viđati." Prije početka 5. sezone autor serije David Shore spomenuo je svoju namjeru da unaprijedi odnos između Housea i Cuddy, rekavši: "Ako je House sposoban za bilo kakvu vezu s bilo kim, onda je to Cuddy. Ne možemo ih vječno puštati da plešu jedno oko drugoga." Nakon otkrića da je House halucinirao o tjelesnoj vezi s Cuddy na kraju 5. sezone, Shore je komentirao o nastavku te priče u 6. sezoni: "Bilo bi nečasno pustiti da to tek tako nestane. Očito je da House ima osjećaje prema njoj. Iako se ljubavna veza nije desila, u Houseovom umu jest." Edelstein ne zna da li će ova dva lika na kraju završiti zajedno, međutim, vjeruje da je kombinacija frustracije i ljubavi koje Cuddy osjeća prema Houseu "dovoljna za vrlo zanimljivu vezu" jer "tu postoji mnogo divljenja i poštovanja i, također, velika količina muke i frustracije, što je nalik na većinu veza iz stvarnog života". Na samom kraju finala 6. sezone (Help Me) čini se da su House i Cuddy počeli ljubavnu vezu. U završnim minutama epizode House je na rubu da ponovo popusti i uzme Vicodin, no u tom trenutku ulazi Cuddy i govori mu da je prekinula s Lucasom i izjavljuje Houseu ljubav, nakon čega su se kratko poljubili. Krupni kadar njihovih spojenih ruku (Houseova lijeva, Cuddycina desna) bio je posljednji kadar u epizodi i sezoni.
Vickers-Carden-Loyd lahki amfibijski tenk
Vickers-Carden-Loyd Light Amphibious Tank (službena oznaka od strane Ureda rata A4E11 i A4E12 ) je bila serija britanskih amfibijskih lakih tenkova. Ograničen broj primjeraka je proizveden u periodu 1931. - 1932. za prodaju Kini, Holandiji, Tajlandu i Sovjetskom savezu. Kineski tenkovi su korišteni u borbi protiv Japanaca kod Šangaja 1937.. SSSR je na osnovu njega razvio domaći laki amfibijski tenk T-37.
Lisa Cuddy
Prijem
Edelstein je 2005. osvojila nagradu Satellite za najbolju sporednu glumicu u seriji, mini seriji ili TV-filmu za ulogu Cuddy. Nakon pilot-epizode Shales je primijetio: "Čarke između Housea i Cuddy mogu postati užasno zamorne, ali do druge epizode već postoje neke provokativne naznake u onome što se činilo jednostavnom situacijom." Nina Hämmerling Smith smatra da su duhoviti razgovori Housea i Cuddy "jedna od najboljih stvari u vezi sa serijom", dok je Lily Burana stavila sebe u "ekipu Cuddy" kad su u pitanju Houseovi romantični interesi. Nakon epizode Merry Little Christmas (3x10) Mary McNamara iz LA Timesa napisala je: "Strastveni gledalac također je bio sretan što vidi da je posijano sjeme romantične veze između Housea i Cuddy - to je morao biti dio originalne zamisli serije jer, zaista, ko bi drugi mogao preživjeti takvu vezu s Houseom sad kada je Sela Ward otišla?" Također je rekla da bi ta romantična veza "savršeno imala smisla" jer je Cuddy "jedina koja izgleda sposobna prihvatiti Housea takvog kakav jest, vraćati istom mjerom i ne obraćati pažnju na njegova bockanja. To kako Lisa Edelstein može to odglumiti na uvjerljiv način tačka je u kojoj gluma prelazi iz vještine u umjetnost." Kad je na početku 4. sezone serija promijenila format, McNamara je pozitivno ocijenila promjenu dinamike u odnosu Housea i Cuddy, primijetivši: "Nestala je sve suhoparnija i nevjerovatna napetosti između njega i Cuddy (tj., u pogledu odnosa 'nadređeni-podređeni'. Seksualna napetost, nadamo se, još uvijek je tu negdje.) Cuddy je prestala pokušavati zgaziti ga: sada za cilj ima samo kontrolirani haos. Što je toliko zabavnije jer se priča više vrti oko medicine, a manje oko svog tog ličnog patosa liječničkog osoblja."
Ipak, kako je primijetio Robert Bianco iz USA Todaya, kad su House i Cuddy počeli tjelesnu vezu, za što se kasnije pokazalo da je ustvari bila Houseova halucinacija, "to je pokrenulo buru među fanovima koji su mrzili promjenu u njihovom odnosu". Nakon njihovog prvog poljupca u seriji James Chamberlin iz IGN-a rekao je da je ta scena bila "malo nespretna" i "to jednostavno nije bilo to za mene". Uzimajući u obzir priče vezane za Cuddy u 5. sezoni kao cjelinu, Chamberlain kaže: "Cuddycin interes da postane majka bilo je nešto u čemu sam uživao. (...) Taj zaplet sadržavao je neke srceparajuće trenutke, naročito kad je Cuddy morala raditi na jednom slučaju i kao liječnica i kao potencijalna majka u epizodi 'Joy'." Lisa Belkin iz The New York Timesa također je pohvalila priču s Cuddycinim majčinstvom, navodeći je kao jedan od nekoliko primjera dobrog roditeljstva na televiziji.
U vezi s brojnim videoklipovima na YouTubeu posvećenih "Huddy"-vezi, Ginia Bellafante iz The New York Timesa kaže da je "upravo hemija između Laurieja i Edelstein ono što nadahnjuje inače razumne žene na bizarne, dugotrajne fantazijske digresije". Bellafante svrstava i sebe u te žene, pišući: "Na moju sramotu, bila bih prepuna radosti kad bi u finalu sezone House i Cuddy odlučili provesti ljeto zajedno na Korzici. To bi izdalo osnovnu zamisao serije - održavati Housea jadnim - i potpuno izbrisalo njen integritet. A ja bih se ipak najviše pitala da li će House i Cuddy naći vremena da svrate do Sardinije. Nakon što se u finalu 5. sezone otkrilo da je fizička konzumacija njihove veze bila halucinacija, Bellafante je napisala: ''"Osjećam se iskorištenom i izmanipuliranom. Kao da sam bila djevojka za jednu noć koja više nikad neće dobiti cvijeće ili telefonski poziv. Osjećam mržnju prema seriji i osjećam nevoljko poštovanje." Uprkos ovome, njeno je mišljenje da je "u osnovi serija otišla u očito dobrom pravcu, udovoljivši našem osnovnom kolektivnom nagonu da konačno vidimo Housea i Cuddy zajedno, a da ne razgovaraju o lumbalnoj punkciji, na lažno seksualan način koji u konačnici nije pogodio kredibilitet serije." Ona smatra: "Šta bismo zaista uradili da su se House i Cuddy probudili skupa, da joj je on napravio pecivo, da ga je ona jela noseći jednu od njegovih majica, da su naredni dan proveli razmjenjujući stidljive, njima razumljive poglede u bolnici 'Princeton-Plainsboro'? Onda bismo gledali Uvod u anatomiju i ne bismo doživjeli trenutak preskakanja ajkule nego trenutak 'bungee'-skoka preko Arktika."'' Njen zaključak glasi:
Mike Hale iz The New York Timesa pohvalio je izvedbu Lise Edelstein u komičnim situacijama, rekavši: "Možda Lisa Edelstein nije najzabavnija glumica, ali je bez sumnje najbolji predmet ismijavanja na američkim televizijama: svake sedmice scenaristi pronalaze nove načine da osramote nju i njen lik u seriji, dr. Cuddy, koja pleše bolni ples predigre sa Houseom. Edelstein nekako uspijeva sačuvati svoje dostojanstvo glumeći 40 i neštogodišnju direktoricu bolnice koja se ponaša kao tinejdžerka." Scena iz 4. sezone u kojoj Cuddy izvodi striptiz ples pozitivno je primljena kod kritičara. McNamara je izjavila da su te scene "za 3 minute vratile novac za kupljeni digitalni videorekorder (DVR)". Chamberlin je rekao da nikad nije očekivao da će Edelstein izvesti striptiz, iako se nadao tome.
Stupari-Centar
Stupari-Centar su naseljeno mjesto u općini Kladanj, Bosna i Hercegovina.
Historija
Stupari-Centar kao samostalno naseljeno mjesto postoje od popisa 1991. godine. Do tada su se nalazili u sastavu naselja Stupari koje je na popisu 1991. godine ukinuto i podijeljeno na samostalna naselja: Stupari-Centar i Stupari-Selo.
Spisak naseljenih mjesta u općini Drvar
Opći podaci
Općina Drvar se nalazi u Livanjskom kantonu, Bosna i Hercegovina. Poslije potpisivanja Dejtonskog sporazuma, općina Drvar je podijeljena. Veći dio općine Drvar ušao je u sastav Federacije Bosne i Hercegovine. Naseljena mjesta u općini Drvar, po popisu stanovništva iz 2013. (ukupno 25) su:
Bosanskohercegovačka književnost
Književnost Bosne i Hercegovine razvija se na bosanskom, srpskom i hrvatskom jeziku, a najstariji preživjeli pisani primjeri književnosti u Bosni i Hercegovini potječu iz perioda između XII - XV stoljeća.
Srednji vijek
thumb|300px|lijevo|Povelja kralja Dabiše unuci Vladavi i kćeri Stani (na povelji se nalazi potpis kralja Dabiše ispisan crvenim slovima). Rana književnost Bosne i Hercegovine razvijala se pretežno u okviru Crkve bosanske i bila je ukorijenjena u aktivnostima slavenskih prosvjetitelja Ćirila i Metodija, pisanim prije svega glagoljicom i bosančicom. Preživjeli pisani primjerci iz 14. - 15. stoljeća su: Divoševova četiri evanđelja, Povelja kralja Dabiše, Hvalov zbornik. Biblioteka Ruske akademije nauka sadrži i drevniji dokument - Povelju Kulina bana, napisanu 29. augusta 1189. godine. . Književni spomenici također sadrže epitafe na stećcima posvećenim temama života i smrti.
Osmanlijski period
mini|lijevo|"Krstjanska nauka za slavenske narode", naslovna strana knjige Matije Divkovića štampana na bosančici u [[Venecija|Veneciji, 1611. godine.]] Nakon što je Osmansko Carstvo osvojilo Bosnu, u to vrijeme književnost je bila usredsređena uglavnom u lokalnim vjerskim zajednicama, a nastala je na arapskom, turskom, perzijskom i bosanskom jeziku. Također, u Travniku i Sarajevu sefardske zajednice su napisale jevrejske vjerske tekstove na hebrejskom i ladino jeziku. Također su zanimljive sefardske romanse i poslovice koje je vrijedno sakupljao kolekcionar David Kamkhi (1834-1920). . U Bosni se tokom 15. vijeka počela razvijati i Alhamijado književnost pisana na bosanskom jeziku pri čemu je korištena arapska abeceda. Franjevački Hrvati pisali su na hrvatskom jeziku, među kojima su istaknuti: Ivan Bandulavić, Ivan Ančič, Lovro Šitović, i drugi. Na turskom jeziku pisali su: Adni Mahmud-paša Anđelović, Derviš-paša Bajezidagić, Muhamed Nerkesija, Arif Hikmetbeg Rizvanbegović, Mula Mustafa Bašeskija i drugi. Broj raznih učenjaka i pisaca svih konfesionalnih grupa u Bosni iz ovog razdoblja kretao se između 130-200. Pisali su uglavnom na turskom, u manjoj mjeri na iranskom i u rijetkim slučajevima, na arapskom.
Austrougarski period
Nakon Austro-ugarske okupacije Bosne i Hercegovine turski utjecaj je opao, a pisci su se počeli upoznavati s dostignućima evropske književnosti. Ideje ilirizma se ogledaju u razvoju djela franjevačkih pisaca (Ivana Franje Jukića, Grgo Martić, Martin Nedić), a romantizam se ogleda u djelima srpskih pisaca (Sima Milutinović-Sarajlija), dok su se bosanski muslimani i dalje okretali vjerskim temama (Musa Ćazim Ćatić). Godine 1850. Ivan Franjo Jukić počeo je sa izdavanjem prvog bosanskohercegovačkog književnog časopisa Bosanski prijatelj. Među drugim značajnim piscima iz ovoga vremena ističu se: Aleksa Šantić, Jovan Dučić, Petar Kočić, Mehmed-beg Kapetanović Ljubušak i drugi.
Savremena književnost
thumb|250|desno|Ivo Andrić u svom domu. U 20. stoljeću u književnosti Bosne i Hercegovine preovladavao je realizam. Istaknuti predstavnik bosanskog realizma je Branko Ćopić. Također, u to vrijeme počeo se razvijati društveno-kritički realizam (Novak Šimić, Hasan Kikić). Meša Selimović i Skender Kulenović stajali su na izvorima nove muslimanske književnosti Bosne i Hercegovine. Godine 1946. osnovano je Društvo pisaca Bosne i Hercegovine. Bosanskohercegovački pisac Ivo Andrić dobio je Nobelovu nagradu za književnost. Ostali poznati savremeni bosanskohercegovački pisci su: Mak Dizdar, Izet Sarajlić, Ćamil Sijarić, Dževad Karahasan, Ivan Lovrenović, Predrag Matvejević, Semezdin Mehmedinović, Miljenko Jergović, Abdulah Sidran, Zaim Topčić, Zlatko Topčić i drugi.
Folklor
Folklor Bosne i Hercegovine zastupljen je uglavnom preko usmene tradicije. Postoje i kratki oblici ove vrste pjesničkog izraza (zagonetke, poslovice) i voluminozni epski radovi. Pored epa, pjesnički folklor predstavljen je lirskim pjesmama i baladama. U prozi postoje priče o smiješnim događajima, životinjama, bajke, anegdote, kao i legende i tradicije.
Lirske pjesme
Posebno mjesto u žanru lirske pjesme Bosne i Hercegovine zauzima sevdalinka (ljubavna pjesma, od arapske riječi sevda - ljubav, strast), koja je nastala pod utjecajem orijentalne kulture, koja je u Bosnu došla nakon osvajanja Osmanskog Carstva. U sevdalinki se orijentalni motivi preklapaju sa slavenskim tradicijama, pa je kao rezultat dobiven nezavisni žanr. Pored sevdalinke, vrlo su rasprostranjene i svadbene pjesme, uspavanke i komične pjesme.
Romanse i balade
Tematski se balade o Bosni i Hercegovini mogu podijeliti u šest grupa: o nesretnoj djevojci, smrti razdvojenih ljubavnika, nesrećnim mladencima, nesrećnim supružnicima, ožalošćenim roditeljima i raznim sukobima u porodici. Pjesme o smrti braće Morići, o smrti osuđenog Ibrahim-bega, o smrti Hifzi-bega Dumišića također su stekle široku popularnost. Najpoznatija bosanska i južnoslavenska balada je Hasanaginica.
Epske pjesme
thumb|250px|desno|Poštanska marka Albanije sa likom Alije Đerzeleza. Najpoznatiji epski junak u Srednjoj Bosni je Alija Đerzelez, a o njemu i njegovim podvizima pisano je više nego o bilo kojim drugim junacima. Jedini je bosanski junak koji je stoljećima spavao kako bi se probudio u najtežem trenutku za svoju otadžbinu i došao u pomoć svojoj domovini. Poznat je i takav heroj kao što je Budalina Tale (Budalina iz bosanskog jezika - budala) čija se slika protivi bajkovitom izgledu klasičnog epskog junaka: on također ima razbarušenu odjeću i bez posebnog je oružja, a nije obdaren i drugim magičnim svojstvima, dok je njegova slika mnogo bliža slici jednostavne osobe. Također, Tale je šaljivdžija i veseljaa, a može sebi priuštiti da kaže nešto što je obično zabranjeno ili nije prihvaćeno. Od ostalih junaka epske pjesme u Bosni i Hercegovini također vrijedi spomenuti Muju Hrnjicu. Poznati istraživači i sakupljači bosanskog epa bili su Friedrich Salomon Krauss i Luka Marjanović, kao i Gerhard Gesemann, Milman Parry, Alois Schmaus i Đenana Buturović.
Usmena proza
Islam i islamska književnost imali su ozbiljan utjecaj na usmenu prozu Bosne i Hercegovine, a posebno po pitanju prepoznatljivih tema i motiva naprimjer: poznati orijentalni junak Nasrudin hodža čvrsto je zauzeo svoje mjesto u bosanskim narativima. Bosanska usmena proza, međutim, nije dovoljno proučena, a istraživanja u ovom području su još u toku. Među poznatim sakupljačima i istraživačima su Nikola Tordinac, Kamilo Blagaić, Vuk Vrčević i Alija Nametak.
Kralendijk
mini|desno|200px|Kralendijk Kralendijk je administrativno središte ostrva Bonaire, koje je sastavni dio Karipske Holandije. Naselje je osnovano izgradnjom tvrđave „Oranje“ 1639. godine. Grad se prethodno zvao Plaja, da bi mu holandske vlasti 1840. nametnuli današnji naziv, koji u prijevodu znači „koralni greben“. U Kralendijku živi oko 3.000 stanovnika, a govore se jezici papjamento, holandski i engleski.
Nema zemlje za starce (film)
Nema zemlje za starce američki je film snimljen 2007. u režiji braće Coen. Glavne uloge tumače Tommy Lee Jones, Javier Bardem i Josh Brolin. Film je osvojio 4 Oskara uključujući i onaj za najbolji film.
Radnja
Film počinje sa snimkom puste, široko otvorene ravnice u Zapadnom Teksasu juna 1980. Lokalni šerif Bell (Tommy Lee Jones), govori o promjenjivim vremenima: u starim danima, niko od šerifa nikad nije nosio oružje, kao i njegov pokojni otac, koji je bio šerif i prije njega; u moderno vrijeme, međutim, Bell je jednom poslao jednog maloljetnika na električnu stolicu koji je ubio djevojku jednostavno zato što je želio ubiti nekoga, i rekao je da će to učiniti opet, ako bi ikako imao priliku.
Uz pustu autocestu, Anton Chigurh (Javier Bardem) je uhapšen od strane zamjenika šerifa (Zach Hopkins). Oni su se vratili u praznu policijsku stanicu, gdje zamjenik poziva šerifa Bella. On govori šerifu o čudnom oružju koje je bilo u posjedu Chigurha. Zamjenik misli da to može biti spremnik za kisik, ali to je zapravo uređaj koji se koristi za ubijanje stoke u klaonici. Zamjenik je leđima okrenut Chigurhu, koji se šulja iza njega i u momentu kad je zamjenik spustio slušalicu telefona, koristi lance s kojima je vezan da zadavi zamjenika. Nakon što se očistio u staničnom kupatilu, Chigurh krade policijski auto i dok je bio na pustoj autocesti, koristi svjetla i sirenu policijskog automobila da zaustavi slučajnog vozača (Chip Love) koji je vozio Forda Sedana. On pristojno pita čovjeka da izađe iz automobila. Chigurh onda traži od njega da se drži podalje i uzima svoj pištolj koji je bio priključen na spremnik kompresovanog zraka i stavlja ga na čelo zbunjenog vozača. On pritišće okidač, zabija ekser u čovjekovu lobanju, i na mjestu ga ubija. Chigurh se odvozi njegovim automobilom.
Negdje u pustinji, Llewelyn Moss (Josh Brolin) lovi divokoze. Nišani svojom lovačkom puškom na jednu, zatim puca, raspršujući životinje. Dok je pješačio do mjesta gdje je krdo stajalo, on primjećuje trag krvi. Shvativši da je divokoza otišla u drugom smjeru od traga krvi, on posmatra ranjenog pit bulla u daljini. Prateći pseću stazu, Moss konačno dolazi do nekoliko kamioneta parkiranih usred pustinje. Meksički kriminalci i pit bullovi leže mrtvi na zemlji, a samo smrtno ranjeni vozač daje znake života. Vozač moli Mossa za malo vode, ali Moss kaže da on nema nimalo vode. Moss pita čovjeka ima li još preživjelih ali ne dobija odgovor. On pažljivo uzima njegov automatski pištolj sa sjedišta i municiju iz džepa na košulji. Ispod cerade jednog od kamioneta, Moss vidi ono što se čini da je mnogo heroina.
Moss prati samo jednog od kriminalaca koji je pobjegao u pucnjavi i dolazi do stabla gdje nalazi čovjeka koji je umro. On pronalazi veliku torbu ispunjenu sa dva miliona dolara i pištolj kalibra 0.45. On uzima novac i pištolj i vraća se kući, gdje skriva automatsku pušku ispod njegove mobilne kuće. Njegova supruga Carla Jean (Kelly Macdonald) je uzrujana što je otišao cijeli dan, ali on odbija da joj kaže gdje je našao pištolj i torbu. Ona ga pita šta je u torbi, ali mu ne vjeruje kad joj je rekao da je puna novca. Te noći, Moss se budi, i odluči da treba odnijeti vodu ranjenom vozaču. Stiže tamo pred zoru i nosi galon vode, ali otkriva da je ranjeni čovjek ubijen pucnjem sačmarice u predjelu glave. Gledajući nazad na mjesto gdje je bio parkirao svoj kamionet, Moss sada primjećuje drugi kamionet parkiran tik uz njegov. Dvojica muškaraca izlaze i uništavaju mu gume. On se pokušava sakriti ispod jednog od kamioneta, ali oni pucaju na njega približavajući se u kamionetu, i koriste svjetla reflektora.
Više napadača se pojavljuje, onesposobljavajući njegovo vozilo. Moss bježi jednim od vozila, ali je pogođen u rame sačmaricom baš kad je uspio da dosegne do nasipa rijeke. Dvojica muškaraca, očito Meksikanci, šalju pit bulla za njim. Izbjegavajući pucnjavu, Moss uranja u rijeku, pliva nizvodno, i na kraju prelazi na drugu stranu s pit bullom za petama. Na suprotnoj obali, Moss grčevito puni pištolj i ubija psa u trenutku kad on skače na njega. On zavija svoje rane, vraća se kući i šalje Carlu Jean da ostane s majkom u Odessi, dok on putuje odvojeno s novcem. Na benzinskoj stanici, Chigurh ide platiti za kupljene namirnice te vlasnik pokušava da razgovora sa njim. Chigurh je uzrujan njegovim razgovorom, i vlasnik se nalazi u čudnoj, napetoj konfrontaciji. Chigurh zahtijeva od njega da bacaju novčiće tako da se odluči da li je on pobjednik, ustvari da li će čovjek živjeti ili umrijeti. Vlasnik pogađa da će biti glava i Chigurh čovjeku daje novčić. Govori mu da ga ne miješa s bilo kojim drugim kovanicama.
Kasnije te večeri, dva dobro odjevena muškarca odvode Chigurha na mjesto neuspjele trgovine drogom. Oni mu daju uređaj za praćenje koji može koristiti kako bi pronašao torbu s novcem, u kojoj je skriven odašiljač. Chigurh uzima pištolj i ubija ih obojicu. Sljedeće jutro, šerif Bell i zamjenik Wendell (Garret Dillahunt) pronalaze gorući automobil, i prepoznaju Forda koji pripada mrtvom vozaču. Oni slijede tragove guma koje ih vode do mjesta obračuna, gdje šerif Bell prepoznaje Mossov kamionet. On i Wendell pažljivo pregledaju mjesto i onda pozivaju federalne vlasti. Heroin je nestao iz stražnjeg dijela kamioneta. Chigurh se pojavljuje kod pokretne kuće Mossa i Carle Jean. Kuća je prazna, ali pronalazi u neotvorenoj koverti telefonski račun koji otkriva da je par napravio puno poziva za Odessu, Texas. Moss ispraća svoju suprugu na autobus i uvjerava je da će je nazvati za par dana. On iznajmljuje sobu u jednom motelu i skriva novac u klima uređaju. Moss odlazi iz hotela da kupi čizme i čarape i zatim uzima taksi nazad, ali primjećuje jedan kamionet parkiran u blizini njegove sobe što mu se čini sumnjivim te on govori vozaču da ga odveze ka drugom motelu.
Chigurh u međuvremenu poziva brojeve sa telefonskog računa pokušavajući odgonetnuti gdje se nalazi Moss. Sljedećeg jutra Moss kupuje šator, ljepljive trake, žicu, sačmaricu i municiju u jednoj lokalnoj trgovini sportske opreme. On se vraća u svoj prvi hotel i iznajmljuje još jednu sobu odmah do prve. Dok je Chigurh prolazio pored motela uređaj za praćenje se aktivira i pronalazi iz koje sobe signal dolazi, to jest iz Mossove prve sobe. Chigurh provaljuje u sobu i tu pronalazi tri Meksikanaca i ubija ih. Pucnjavu je čuo Moss u suprotnoj sobi. Chigurh pretražuje sobu te primjećuje da klima uređaj vodi u drugu sobu. Moss bježi u mraku s novcem i stopira na autoputu. Vozač (Mathew Greer) koji ga je pokupio govori mu da ne bi trebao stopirati, jer to je opasno.
Sljedećeg dana, u jednom neboderu u Dallasu, lovac na ucjene po imenu Carson Wells (Woody Harrelson) stiže na sastanak sa jednim poslovnim čovjekom (Stephen Root) koji je uzrujan zbog brojnih ubistava koja je počinio Chigurh. On zapošljava Wellsa da sredi "situaciju" sa Chigurhom i da pronađe novac. U pograničnom gradu, Moss iznajmljuje sobu u starijem, ruševnom višespratnom hotelu. Ne može da spava, pokušava shvatiti kako ga je Chigurh pronašao u prethodnom motelu. Pretražuje torbu i pronalazi odašiljač koji Chigurh koristi da ga pronađe. Čuje sumnjive zvukove i poziva recepcionera (Marc Miles), ali on ne odgovara. Vidi sjenu noge pod njegovim vratima, i onda se svjetla u hodniku gase. Chigurh puca kroz bravu i pogađa Mossa, koji ispaljuje hitac iz svoju puške kroz vrata. Moss onda baca torbu sa drugog sprata kroz prozor. Chigurh puca na njega s prozora ali promaši.
Moss zaustavlja jednog vozača kamioneta (Luce Rains) i kaže mu da ga vozi nekuda daleko, ali Chigurh ubija vozača. Moss pokušava da upravlja vozilom, ali se sudara sa drugim vozilom. On se skriva iza obližnjeg automobila, zatim puca i ranjava Chigurha. Ranjen i sam, Moss vozi kamionet do obližnje rijeke Rio Grande gdje baca torbu s novcem u neko žbunje kod obale. On pokriva svoju krvavu košulju s jaknom i, pozirajući kao pijani meksikanac zavarava meksičke graničare kako bi mogao preći u Meksiko. U jutarnjim satima bude ga pripadnici Norteño grupe koje plaća da ga odvedu u bolnicu. Šerif Bell je uznemiren sa onim šta je vidio u pustinji i sa očitim pogoršanim stanjem morala u svijetu. On odlazi u posjetu Carli Jean u Odessu i pita je da uspostavi kontakt sa njenim mužem. Šerif joj govori kako je jednog lokalnog farmera skoro ubila životinja koju je pokušavao da zakolje, i kako klaonice sada koriste pištolje sa kompresovanim zrakom da brzo ubiju stoku. U pograničnom gradu, Chigurh, ranjen u bedro sačmaricom, zapali automobil i nonšalantno krade lijekove. U motelskoj sobi on tretira svoju ranu.
Meksikanci prate Carlu Jean i njezinu majku (Beth Grant) od Odese do aerodroma. Carla Jean naziva šerifa Bella i kaže mu gdje se Moss nalazi u El Pasu. U hotelu, žena (Ana Reeder) se sunča kod bazena i koketira sa Mossom. Ona ga poziva u svoju sobu na pivo, ali on kaže da je oženjen i odbija njenu ponudu. Šerif Bell vozi prema Mossovom motelu kad čuje pucnjavu i vidi kamionet koji ubrzano odlazi. U motelu, šerif Bell vidi veliki broj praznih čahura pored bazena, gdje žena pluta mrtva. On onda vidi Llewelyna Mossa mrtvog iza otvorenih vrata njegove sobe. Torba sa novcem nedostaje. Sve što šerif Bell može učiniti je da utješi Carlu Jean po njenom dolasku. Kasnije te noći, šerif Bell i lokalni šerif (Rodger Boyce) piju kahvu i žale se zbog pada morala u američkom društvu. Nakon toga, šerif Bell se vraća u motel i zamalo da ga ubije Chigurh koji pretražuje sobu u nadi da će naći torbu s parama.
Šerif Bell posjećuje svog ujaka, Ellisa (Barry Corbin) i kaže mu da se povlači jer je previše uznemiren nasiljem koje je vidio. U međuvremenu, Chigurh posjećuje Carlu Jean, koja tek što je sahranila svoju majku. Ona razumije zašto je on tu, ali još uvijek smatra da je sve to besmisleno. Chigurh baca novčić, ali Carla Jean odbija igrati njegovu igru​​, rekavši da je on taj koji odlučuje o tome hoće li biti ubijena ili ne, a ne novac. Chigurh napušta kuću i zaustavlja se da očisti svoje čizme umazane krvlju. Zatim sjeda u automobil i odlazi; ali kad je prelazio raskršće jedan automobil koji je jurio udara ga velikom silinom. Chigurh izlazi iz svog automobila, a njegove oči skoro da su iskočile iz lubanje a njegove kosti strše u predjelu lakta. Chigurh odlazi šepajući niz ulicu. U kući šerifa Bella, šerif razmišlja šta učiniti dok doručkuje sa suprugom, Lorettom (Tess Harper). On se sjeća svog ​​sna o svom ocu koji je također bio šerif. Bell je sanjao da su on i njegov otac jahali kroz planinski prolaz po noći. Njegov otac, koji je nosio rog odjahao je naprijed u tamu i nestao. Iako on nije mogao ništa vidjeti u tamnoj noći, Bell je nastavio jahati dalje jer njegov otac bi mogao imati toplu vatru koja čeka na njega.
Cijeli broj
Pregled
Skup cijelih brojeva je skup koji obuhvata sve prirodne brojeve, nulu (0), kao sve negativne brojeve (prirodni brojevi sa predznakom -). Cijeli brojevi ne smiju imati decimalni nastavak tj. pri pisanju tog broja u vidu razlomka, nazivnik mora biti 1. Oznaka skupa cijelih brojeva je Z. Svi prirodni brojevi se nazivaju pozitivni cijeli brojevi, 0 je neutralan broj u odnosu na sabiranje, a brojevi manji od 0 se zovu negativni cijeli brojevi. Negativni brojevi u svojoj notaciji imaju ispred predznak minus (-) i oni su manji od 0. Pozitivni brojevi imaju predznak plus(+), koji se ne piše i oni su uvijek veći od 0. U skupu cijelih brojeva, ne postoji najmanji ili najveći broj, ali je skup cijelih brojeva linearno uređen skup relacijom \leq
Apsolutna vrijednost
Apsolutna vrijednost je vrijednost broja bez njegovog predznaka tj. apsolutna vrijednost mijenja negativnu vrijednost u pozitivnu. Ako je vrijednost već pozitivna, onda se ona ne mijenja. Apsolutna vrijednost uvijek mora biti pozitivan broj. Stavljajući se pod modul (| |), izračunava se apsloutna vrijednost datog broja. Naprimjer, apsloutna vrijednost broja 5 je 5, a broja -5 je 5.
Kod pozitivnih brojeva važi pravilo: Što je apsolutna vrijednost veća to je i broj veći.
Kod negativnih brojeva važi pravilo: Što je apsolutna vrijednost veća to je broj manji.
Znači
1<2<3<4<5...
-1>-2>-3>-4>-5...
Najmanji pozitivan cijeli broj je 1, a najveći ne postoji. Najmanji negativan cijeli broj ne postoji, a najveći je -1.
Predznak ispred zagrade
Ako ispred zagrade stoji plus (ili ništa) onda se zagrada briše i nastavlja se računanje kao da nije ni bilo zagrade. Ako ispred zagrade stoji minus, zagrada se briše i svi znakovi u zagradi se mijenjaju. (Ako je bio minus onda će biti plus, a ako je bio plus ispred broja, onda će biti minus).
Naprimjer:
4+(8-3+2)-1=4+8-3+2-1=10
Muzička akademija u Sarajevu
thumb|desno|250px|Zgrada Muzičke akademije u Sarajevu. Muzička akademija u Sarajevu (MAS) osnovana je 20. maja 1955. godine, kao najviša matična muzička visokoškolska, obrazovna, umjetnička i naučna institucija. Ona je u proteklih preko 50 godina bila značajna za visoko obrazovanje u domenu muzičkog stvaralaštva, muzičke pedagogije i muzičke nauke, kao i naučne ustanove u Bosni i Hercegovini. Osnivači nove Muzičke akademije, (tada četvrte Akademije u Jugoslaviji) koji su ujedno izvršili i izbor prvih nastavnika bili su profesori:
Cijeli broj
Predznak ispred zagrade
4-(8-3+2)-1=4-8+3-2-1=-4
Muzička akademija u Sarajevu
To prvo pedagoško jezgro Muzičke akademije činili su profesori: Cvjetko Rihtman, Miroslav Špiler, Aleksandar Segedi, Mladen Pozajić, Božidar Trudić, Matusja Blum, Bruna Špiler i Vlasta Debelić.
Cijeli broj
Računanje sa negativnim cijelim brojevima
Ako se trebaju sabrati dva negativna cijela broja, onda im se saberu apsolutne vrijednosti, i ispred tog zbroja se stavi predznak minus (-).
Muzička akademija u Sarajevu
Nakon osnivanja uprave Akademije za prvog rektora bio je izabran prof. Cvjetko Rihtman. Do 1992. godine, na Muzičkoj akademiji školovali su se kandidati iz svih sredina bivše Jugoslavije i proizvodili stručnjaci svih profila, koji su svojim kvalitetom zadovoljavali evropske kriterije muzičkog obrazovanja i šire. Mnogi od njih našli su zaposlenje i doživjeli afirmaciju u raznim evropskim i svjetskim centrima, doprinoseći visokom renomeu Muzičke akademije u Sarajevu. Početkom juna 2003. godine, za dekana Muzičke akademije u Sarajevu imenovana je red. prof. dr. Selma Ferović. Muzička akademija je 20. maja 2005. godine obilježila 50 godina svoga djelovanja, što je bio veliki događaj ne samo za Akademiju, nego i za Sarajevo, Federaciju i čitavu BiH. Dekani Muzičke akademije u Sarajevu u periodu od (1955-2020) bili su:
Zgrada Akademije
Zgrada Muzičke Akademije proglašena je za nacionalni spomenik Bosne i Hercegovine. Projektirao ju je arhitekta Josip Vancaš u historicističkom duhu, odnosno neogotičkom stilu, u periodu kada projektuje i druge objekte za potrebe novouspostavljene nadbiskupije. Objekat je dimenzija 51,00 m x 16,10 m. Spratnost objekta iznosi S+P+3(15), a visina objekta do krovnog sljemena iznosi 20,50 m. Na krajnjoj jugozapadnoj strani objekta pozicionirana je osmokutna kula, upisana u kružnicu promjera 7,00 m, pokrivena šatorastim krovom. Glavni ulaz predstavlja dvokrilni lučno završeni drveni portal dimenzija 155 cm x 300 cm. U funkcionalnom smislu, objekat predstavlja obrazovnu instituciju, gdje je na etaži prizemlja smještena Osnovna muzička škola, na prvoj etaži Srednja muzička škola, a na trećoj etaži i potkrovlju Muzička akademija. Od sredine 2018. do juna 2020. izvršena je rekonstrukcija zgrade Muzičke Akademije.
Cijeli broj
Računanje sa negativnim cijelim brojevima
Ako se trebaju sabrati negativan i pozitivan cijeli broj, onda im se izračunaju apsolutne vrijednosti, zatim se oduzme manja od veće apsolutne vrijednosti i stavi se predznak veće apsolutne vrijednosti.
Kako bi se sebi olakšali računanje sa negativnim brojevima, te se riješili dva (pred)znaka, onda treba slijediti slijedeća tri pravila:
Minus(-) i minus(-) daju plus(+)
Plus(+) i plus(+) daju plus(+)
Minus(-) i plus(+) daju minus(-)
Kod množenja i dijeljenja, ako je paran broj faktora (ili djelilaca) istog predznaka, onda je rezultat pozitivan, a ako je broj istih predznaka neparan, onda je rezultat negativan.
Primjer
4+3=(+4)+(+3)=4+3=7
8-3=(+8)-(+3)=8-3=5
3-8=(+3)-(+8)=3-8=-5
-4+(-3)=-4-3=-7
3-(-8)=3+8=11
NGC 4603A
NGC 4603A (također poznat kao ESO 322-44, IRAS 12368-4027, MCG -7-26-20 i PGC 42369) je prečkasta spiralna galaksija koja je udaljena oko 170 miliona sg od Zemlje i nalazi se u sazviježđu Kentaur. Najveći prečnik je 1,90 (94 hiljade sg) a najmanji 0,6 uglovnih minuta (30 hiljada sg).
Cijeli broj
Primjer
2*3=6
NGC 4603A
Najbliži NGC/IC objekti
Sljedeći spisak sadrži deset najbližih NGC/IC objekata.
Turks i Caicos na Svjetskom prvenstvu u atletici 2017.
Turks i Caicos na Svjetskom prvenstvu u atletici 2017. u Londonu od 4. do 13. augusta 2017. predstavljao je jedan atletičar.
Cijeli broj
Primjer
-2*(-3)=6
Novo Naselje-Stupari
Novo Naselje-Stupari su naseljeno mjesto u općini Kladanj, Bosna i Hercegovina.
Cijeli broj
Primjer
2*(-3)=-6
8:4=2
-8:(-4)=2
-8:4=-2
Cijeli broj ili integer je broj nula, pozitivan prirodni broj (, , , itd.) ili negativan cijeli broj sa predznakom minus (−1, −2, −3, itd.). Negativni brojevi su aditivni inverzi odgovarajućih pozitivnih brojeva.< U jeziku matematike, skup cijelih brojeva se često označava podebljano ili crna tabla podebljano\mathbb{Z}. Skup prirodnih brojeva \mathbb{N} je podskup od \mathbb{Z}, koji je zauzvrat podskup skupa svih racionalni brojs \mathbb{Q}, sam podskup realnih brojeva\mathbb{R}. Kao i prirodni brojevi, \mathbb{Z} je prebrojivo beskonačan. Cijeli broj može se smatrati realnim brojem koji se može napisati bez razlomne komponente. Naprimjer, 21, 4, 0 i −2048 su cijeli brojevi, dok 9,75, 5 1⁄2 i
√2
nisu. Cijeli brojevi čine najmanju skup i najmanji prsten koji sadrži prirodne brojeve. U algebarskoj teoriji brojeva, cijeli brojevi se ponekad kvalificiraju kao racionalni cijeli brojevi kako bi se razlikovali od općenitijih algebarskih cijelih brojeva. U stvari, (racionalni) cijeli brojevi su algebarski cijeli brojevi koji su također racionalni brojevi.
Algebarska svojstva
a
,
b
i
c